URDHËR
Nr. 58, datë 18.1.2024

[bookmark: _GoBack]PËR DELEGIM KOMPETENCASH, PËR NËNSHKRIMIN E URDHRAVE, PËR NXJERRJEN NGA PËRDORIMI DHE SHKATËRRIMIN E NDËRTESAVE EKONOMIKE NË ADMINISTRIM TË STRUKTURAVE NË VARTËSI TË MINISTRISË SË MBROJTJES DHE SHTABIT TË PËRGJITHSHËM TË FORCAVE TË ARMATOSURA

Në mbështetje të pikës 4, të nenit 102 të Kushtetutës së Republikës së Shqipërisë, të ndryshuar; të shkronjës “f”, të pikës 2, të nenit 13, të ligjit nr. 64/2014, “Për pushtetet dhe autoritetet e drejtimit e të komandimit të Forcave të Armatosura të Republikës së Shqipërisë”, të ndryshuar; të pikës 2, të nenit 11, të ligjit nr. 90/2012, “Për organizimin dhe funksionimin e administratës shtetërore”; të ligjit nr. 10296, datë 8.7.2010, “Për menaxhimin financiar dhe kontrollin”, i ndryshuar; të pikës 103, 118.1 dhe 118.2, të udhëzimit të ministrit të Financave nr. 30, datë 27.12.2011, “Për menaxhimin e aktiveve në njësitë e sektorit publik”, të ndryshuar,

URDHËROJ:

1. Kompetenca për nënshkrimin e urdhrave për nxjerrjen nga përdorimi dhe shkatërrimin e ndërtesave ekonomike në administrim të strukturave në vartësi të Ministrisë së Mbrojtjes dhe Shtabit të Përgjithshëm të Forcave të Armatosura i delegohet zëvendësministrit të Mbrojtjes, zotit Enkelejdi Joti.
2. Ngarkohet zëvendësministri i Mbrojtjes për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

